## Pravilnik o uvjetima pod kojima se dopuštaju odstupanja od određenih fitosanitarnih zahtjeva pri unošenju drva roda Thuja L., podrijetlom iz Sjedinjenih Američkih Država

### NN 77/2009 (2.7.2009.), Pravilnik o uvjetima pod kojima se dopuštaju odstupanja od određenih fitosanitarnih zahtjeva pri unošenju drva roda Thuja L., podrijetlom iz Sjedinjenih Američkih Država

77 02.07.2009 Pravilnik o uvjetima pod kojima se dopuštaju odstupanja od određenih fitosanitarnih zahtjeva pri unošenju drva roda Thuja L., podrijetlom iz Sjedinjenih Američkih Država

MINISTARSTVO POLJOPRIVREDE, RIBARSTVA I RURALNOG RAZVOJA

1860

Na temelju članka 84. stavka 3. Zakona o biljnom zdravstvu (»Narodne novine«, br. 75/05), ministar poljoprivrede, ribarstva i ruralnog razvoja donosi

PRAVILNIK

O UVJETIMA POD KOJIMA SE DOPUŠTAJU ODSTUPANJA OD ODREĐENIH FITOSANITARNIH ZAHTJEVA PRI UNOŠENJU DRVA RODA Thuja L., PODRIJETLOM IZ SJEDINJENIH AMERIČKIH DRŽAVA[[1]](#footnote-29081-1)

Članak 1.

Ovim se Pravilnikom propisuju uvjeti pod kojima se dopuštaju odstupanja od fitosanitarnih zahtjeva propisanih člankom 39. stavkom 1. Zakona o biljnom zdravstvu[[2]](#footnote-29081-2) (»Narodne novine«, br. 75/05) (u daljnjem tekstu: Zakon) pri unošenju drva roda Thuja L., uključujući drvo koje nije zadržalo svoju prirodnu oblu površinu, podrijetlom iz Sjedinjenih Američkih Država (u daljnjem tekstu: SAD).

Članak 2.

(1) Uvjeti iz članka 1. ovog Pravilnika jesu:

a) Ispunjavanje zahtjeva iz Popisa IV., dijela A, odjeljka I., točke 1.3. (a) i 1.4. (a) Pravilnika o mjerama za sprječavanje unošenja i širenja organizama štetnih za bilje, biljne proizvode i druge nadzirane predmete i mjerama suzbijanja tih organizama[[3]](#footnote-29081-3) (»Narodne novine«, br. 74/06) provjeravaju ocjenjivači koji su za to obučeni, osposobljeni i ovlašteni u skladu s programom koji je odobrila i kojeg nadzire Inspekcijska služba za zdravlje životinja i biljno zdravstvo Ministarstva poljoprivrede SAD – a (u daljnjem tekstu: Inspekcijska služba za zdravlje životinja i biljno zdravstvo).

b) Industrijski inspektori ili njihovi ovlašteni zastupnici, koji imaju odgovarajuću stručnu spremu i koje je ovlastila Inspekcijska služba za zdravlje životinja i biljno zdravstvo, obavljaju na pilanama provjere jesu li ispunjeni uvjeti iz podstavka a) ovoga stavka. Sustav provjera mora omogućiti inspektorima Inspekcijske službe za zdravlje životinja i biljno zdravstvo obavljanje povremenih inspekcijskih pregleda prije otpreme.

c) Drvo mora pratiti »Certifikat o okoranom drvu i pregledu na odsutnost rupa od ličinki« (engl. »Certificate of Debarking and Grub Hole Control«), koji je standardiziran u okviru programa iz podstavka a) ovoga stavka i čiji se obrazac nalazi u Prilogu koji je tiskan uz ovaj Pravilnik i njegov je sastavni dio. Certifikat izdaje ovlaštena osoba u ime pilana kojima je Inspekcijska služba za zdravlje životinja i biljno zdravstvo odobrila sudjelovanje u programu iz podstavka a) ovoga stavka. Obrazac certifikata ispunjava se u skladu s uputom koja se nalazi u programu.

(2) Drvo iz članka 1. ovoga Pravilnika može se unositi:

– ako su ispunjeni uvjeti iz stavka 1. ovoga članka, i

– ako je Ministarstvo poljoprivrede, ribarstva i ruralnog razvoja, na temelju pozitivnog mišljenja Povjerenstva za biljno zdravstvo iz članka 68. Zakona, izdalo rješenje o dopuštenju unošenja drva roda Thuja L.

Članak 3.

Nadležna uprava izvješćuje Europsku komisiju i druge države članice Europske unije o svim pošiljkama unesenim u skladu s ovim Pravilnikom, a koje ne ispunjavaju uvjete iz članka 2. stavka 1. podstavaka a) i c) ovoga Pravilnika.

Članak 4.

(1) Ovaj Pravilnik stupa na snagu osmog dana od dana objave u »Narodnim novinama«.

(2) Odredbe iz članka 2. stavka 2. prestaju važiti danom pristupa Republike Hrvatske Europskoj uniji.

Klasa: NP 011-02/09-01/164

Urbroj: 525-02-/09-1

Zagreb, 19. lipnja 2009.

Ministar poljoprivrede, ribarstva i
ruralnog razvoja
mr. sc. Božidar Pankretić, v. r.

PRILOG

CERTIFIKAT O OKORANOM DRVU I PREGLEDU NA ODSUTNOST RUPA OD LIČINKI

IZDANO U SAD

BROJ CERTIFIKATA

BROJ TOVARNOG LISTA

NAZIV I ADRESA PILANE S KOJE SE SNABDIJEVA

IME/NAZIV I ADRESA PRIMATELJA

OPIS POŠILJKE, KOLIČINA

NAVESTI VRSTU, OZNAKE RAZVRSTAVANJA DRVA ILI DRUGE OZNAKE KOJE POTVRĐUJU

IDENTITET

NAVESTI BROJ PAKETA ILI PLOČA

STOPA /m³ PO PARTIJI (obavezno je napisati broj partije i volumen)

Pošiljku drva roda Thuja L. / građe pregledao je industrijski inspektor ili neka druga ovlaštena osoba. Po obavljenom pregledu utvrđeno je da je drvo roda Thuja L. okorano i da u njemu nema rupa od ličinki; i, prema njegovoj/njenoj spoznaji i uvjerenju da je usklađeno s uvoznim zahtjevima zemlje uvoznice.

-------------------------------------------------------------------------

Ovaj dokument je izdan na temelju programa kojeg je službeno odobrila Inspekcijska služba za zdravlje životinja i biljno zdravstvo Ministarstva poljoprivrede SAD-a. Proizvode obuhvaćene ovim dokumentom prije otpreme pregledala je navedena služba. Ministarstvo poljoprivrede SAD-a ili njegovi službenici ili predstavnici ne snose nikakvu odgovornost u vezi s ovim certifikatom.

IME I POTPIS OVLAŠTENE OSOBE

ZANIMANJE

DATUM

POTPIS AGENCIJE OVLAŠTENE ZA PROVJERU VALJANOSTI

ZANIMANJE

DATUM

[[1](#footnote-29081-1-backlink)] Pravilnikom se preuzimaju odredbe Odluke Komisije 93/359/EEZ od 28. svibnja 1993. kojom se zemljama članicama dopuštaju odstupanja od određenih odredbi Direktive Vijeća 77/93/EEZ glede drva roda Thuja L. podrijetlom iz SAD-a

[[2](#footnote-29081-2-backlink)] Zakonom se preuzimaju odredbe Direktive Vijeća 2000/29/EZ od 8. svibnja 2000. o mjerama zaštite od unošenja u Zajednicu organizama štetnih za bilje ili biljne proizvode i njihova širenja unutar Zajednice

[[3](#footnote-29081-3-backlink)] Pravilnikom se preuzimaju odredbe Direktive Vijeća 2000/29/EZ od 8. svibnja 2000. o mjerama zaštite od unošenja u Zajednicu organizama štetnih za bilje ili biljne proizvode i njihova širenja unutar Zajednice

Pravilnik, NN 77/2009-1860